Spoštovani aktivni državljani in državljanke,

Vabimo vas, da podprete ustanovitev stranke OSA-OKOLJSKO SOCIALNA ALTERNATIVA, ki si prizadeva za boljšo prihodnost Slovenije.

Kot sami verjetno zaznavate, je Slovenija v zadnjih letih žal doživela številne negativne spremembe. Okolje je vse bolj onesnaženo, družba je vse bolj razdeljena, stopnja samooskrbe s hrano in energijo je vedno slabša, davki so višji, porušeno je javno zdravstvo in šolstvo, javna uprava in sodstvo sta neučinkovita, poročanje medijev je neobjektivno, politika pa ne deluje v korist državljanov, temveč za interese kapitala. Zdi se, kot da državni sistem deluje proti svojemu ljudstvu in ne za njegov blagor.

Verjamemo, da je skrajni čas za preobrat na bolje, kar aktivni državljani z dobrimi nameni lahko dosežemo. V stranki OSA se bomo tako zavzemali za naslednje cilje:

* Zaščito okolja na področjih naravovarstva, okolja, odpadkov in energije.
* Zagotovitev pravne in socialne države na področjih gospodarstva, sodstva, sociale, šolstva, zdravstva.
* Odstranitev korupcije in klientelizma, ničelna toleranca do korupcije.
* Spodbujanje demokracije in participacije, demokratizacija družbe

Za dosego teh ciljev načrtujemo naslednje aktivnosti:

* Prehod na domače, obnovljive vire energije, brez fosilne in jedrske,
* Revizijo vseh problematičnih področij,
* ugotavljanje osebne odgovornosti,
* Slovenija kot zelena oaze Evrope,
* politična in vojaška nevtralnost Slovenije,
* povečanje deleža energijske in prehrambne samooskrbe,
* sonaravna, trajnostna družba,
* blaginja za vse!

Vabimo vas, da s podpisom priložene ustanovne izjave o ustanovitvi stranke omogočite ustanovitev stranke OSA-OKOLJSKO SOCIALNA ALTERNATIVA.

Podpis ustanovitelja na ustanovni izjavi je treba overiti na upravni enoti. Kasneje se boste lahko odločili, ali boste postali član stranke OSA, ki je stranka za vse in nikogar ne izključuje. Delovali bomo kot registrirano gibanje; članstvo v drugih strankah pa ni ovira.

Pogoj, da je politična stranka ustanovljena, bo pridobljenih dvesto podpisanih in overjenih ustanovnih izjav, ki jih je treba poslati ustanovitelju, Zvezi ekoloških gibanj Slovenije-ZEG, po pošti. Obrazec ustanovne izjave lahko prevzamete na kateri koli upravni enoti ali print po poslani naši e.pošti . Za overitev boste odšteli 3-5 evre, ki vam jih bomo, ko se boste vpisali v stranko OSA, večkratno povrnili.

Če podpirate ustanovitev stranke OSA, vas vabimo, da nam podpisano in overjeno ustanovno izjavo pošljete na naslov:

**Zveza ekoloških gibanj Slovenije-ZEG, Cesta krških žrtev 53, 8270 Krško**

Na povezavi [www.zeg.si](http://www.zeg.si) najdete informativni osnutek naše programske sheme in predlog statuta. Skupaj zmoremo.

Za ustanovno izjavo in podporo se vam iskreno zahvaljujemo.

Krško, dne 27.11.2023

za OSA-OKOLJSKO SOCIALNA ALTERNATIVA

Karel Lipič, univ.dipl.ing.